pythainlp/thai-wiki-dataset-v3 huggingface dataset:
จุนโจ โรมันติกา

Junjo Romantica  เป็นซีรีส์การ์ตูนญี่ปุ่น แนวโชเน็นไอที่เขียนโดยชุนงิคุ นากามูระ
== เรื่องย่อ ==
มิซากิ เด็กผู้ชายแสนธรรมดาคนนึงผู้ไม่เคยมีความรัก และแน่นอนไม่เคยมีแฟน โชคชะตาชักพาทำให้เค้าต้องมาติวหนังสือเพื่อเตรียมสอบเอนทรานซ์กับ อุซามิ อากิฮิโกะ เพื่อนพี่ชายซะนี่ แต่ทว่าเพื่อนพี่ชายคนนี้กลับเป็นโฮโมนะซื แถมยังแอบชอบพี่ชายของมิซากิอีกด้วย นอกนั้นไม่พออุซะมินั้นยังเป็น จอมบงการ แถมเอาแต่ใจตัวเองสุด ๆ ชีวิตของมิซากิจะเป็นยังไงต่อละเนี่ย
== ตัวละคร ==
=== Junjo Romantica ===
เด็กหนุ่มอายุ 18 ผู้ที่ไม่เคยมีความรักและแฟนมาก่อน กำลังเตรียมตัวเพื่อสอบเข้ามหาลัยเพื่อสานฝันให้กับพี่ชาย แต่ดันมาตกหลุมรักอุซามิเพื่อนของพี่ชายซึ่งชอบพี่ชายของเค้ามาก่อน
นักเขียนนิยายชื่อดังอายุ 28 นอกจากจะโด่งดังในนิยายแนวปกติแล้วเค้ายังมีอีกฉายาซึ่งโด่งดังในนิยายแนวบอยเลิฟอีกด้วยเป็นคนตั้งตนเป็นใหญ่ เอาแต่ใจสุด ๆ คนปกติจะพยายามหลีกเพราะเดาใจเค้าไม่ถูก ในตอนแรกนั้นรักพี่ชายของมิซากิมาข้างเดียวกว่า 10 ปี แต่หลังจากได้มาพบมิซากิ ความสัมพันธ์ของพวกเค้าก็เริ่มต้นขึ้น
=== Junjo Egoist ===
อาจารย์หนุ่มไฟแรงอารมณ์ร้อนอายุ 28 ปี ปัจจุบันสอนอยู่ที่คณะอักษรในมหาลัยที่มิซากิจะสอบเข้า เป็นเพื่อนสมัยเด็กของอะกิฮิโกะ เค้าตกหลุมรักอะกิฮิโกะมานาน โดยอะกิฮิโกะนั้นไม่รู้เลยจนปัจจุบัน ก่อนจะได้มาพบกับรักครั้งใหม่เมื่อ 6 ปีก่อนกับ
โนวากินั้นเจอกับฮิโรกิครั้งแรกเมื่อ 6 ปีก่อน ตอนนั้นฮิโรกิกำลังร้องไห้เรื่องอะกิฮิโกะ แล้วโนวากิมาเจอเข้าก่อนจะรบเร้าให้ฮิโรกิมาเป็นครูสอนพิเศษให้ โดยที่ความจริงแล้วเรื่องเรียนเป็นข้ออ้าง ในหน้าตาที่ดูใสซื่อของเค้านั้น ที่แท้ก็แอบหลังรักฮิโรกินั่นเอง ปัจจุบันกำลังเรียนกุมารแพทย์อยู่
=== Junjo Egoist ===
อาจารย์หนุ่มอายุ 35 เป็นเพื่อนร่วมงานของฮิโรกิ เคยแต่งงานแล้ว แต่แยกทางในที่สุดเพราะเรื่องของความรู้สึก
=== Junjo Terrorist ===
เด็กหนุ่มอายุ 18 ลูกชายผอ.ของคณะมิยากิ อีกทั้งยังเป็นนอดีตน้องภรรยาของมิยากิอีกด้วยที่เชื่อว่าเป็นเพราะโชคชะตาที่ทำให้เค้ามาหลงรักอดีตพี่เขย หัวสมองดีเป็นเลิศ ปัจจุบันกำลังมีเรื่องรักๆใคร่ ๆ กับเด็กหนุ่มซึ่งเป็นน้องของอดีตภรรยา
== อ้างอิง ==
== แหล่งข้อมูลอื่น ==
เว็บไซต์มังงะ Blue Manga Junjou Romantica: Pure Romance อย่างเป็นทางการ
เว็บไซต์แอนิเมชัน Junjo Romantica อย่างเป็นทางการ 
เว็บไซต์อนิเมะอย่างเป็นทางการของ ดีน Junjo Romantica 
เว็บไซต์อนิเมะอย่างเป็นทางการของ MX TV Junjō Romantica 2  
Junjō Romantica Boys-Love Anime Season 3's Date, Cast, Staff Revealed
ความหลากหลายทางเพศในอนิเมะและมังงะ
อัลเกไมส์เบือร์แกร์ลิชส์เกเซทซ์บุค

อัลเกไมส์เบือร์แกร์ลิชส์เกเซทซ์บุค (Allgemeines bürgerliches Gesetzbuch); ย่อ: อาเบเกเบ (ABGB) หรือ ประมวลกฎหมายแพ่งออสเตรีย เป็นประมวลกฎหมายแพ่งของประเทศออสเตรียซึ่งประกาศใช้เมื่อ ค.ศ. 1881 (พ.ศ. 2424) อันเป็นเวลากว่าสี่สิบปีให้หลังนับแต่การร่าง กรรมการร่างคนสำคัญได้แก่ คาร์ล อันโทน ไฟรแฮร์ ฟอน มาร์ทือนือ (Karl Anton Freiherr von Martini) และ ฟรันซ์ ฟอน ไซแลร์ (Franz von Zeiller)
อัลเกไมส์เบือร์แกร์ลิชส์เกเซทซ์บุค และประมวลกฎหมายนโปเลียน (Code Napoléon) หรือประมวลกฎหมายแพ่งฝรั่งเศส มีความคล้ายคลึงกันในเจตนารมณ์ที่อิงอุดมคติด้านเสรีภาพและความเท่าเทียมกันภายในกฎหมาย
โครงสร้างของอัลเกไมส์เบือร์แกร์ลิชส์เกเซทซ์บุคประกอบด้วยบทบัญญัติจำนวนสามบรรพ ตามวิธีการจัดหมวดหมู่แบบบกฎหมายโรมัน ได้รับการปรับปรุงให้ทันสมัยในระหว่างสงครามโลกครั้งที่หนึ่ง และทำหน้าที่เป็นกฎหมายแพ่งขั้นพื้นฐานของประเทศออสเตรียตราบทุกวันนี้
ประมวลกฎหมายแพ่ง
กฎหมายออสเตรีย
วงศ์ปลางวงช้าง

วงศ์ปลางวงช้าง (Elephantfish, Freshwater elephantfish, Mormyrid) วงศ์ปลาในชั้นปลากระดูกแข็งจำพวกหนึ่ง  อยู่ในอันดับปลาลิ้นกระดูก (Osteoglossiformes) ซึ่งเป็นอันดับร่วมกับปลาตะพัดหรือปลาอะโรวาน่า และปลาอะราไพม่าหรือปลาช่อนอเมซอน รวมทั้งปลากรายด้วย ใช้ชื่อวิทยาศาสตร์ว่า Mormyridae
พบเฉพาะในทวีปแอฟริกา มีทั้งหมด 18 สกุล และหลายชนิด จนถึงปัจจุบันพบกว่า 200 ชนิด มีลักษณะสำคัญคือ เป็นปลาที่มีรูปร่างแบนข้างและเพรียวยาว ข้อหางคอดเล็ก ครีบหางเล็กและสั้น ครีบหลังยาวและต่อติดกันเป็นแผง ส่วนหัวกลมมนอย่างเห็นได้ชัด ส่วนมากเล็กและงุ้มลง ในบางสกุลและบางสายพันธุ์ ปากมีลักษณะยื่นยาวออกมาคล้ายงวงช้าง จึงทำให้เป็นที่มาชื่อสามัญ ตามีขนาดเล็ก  สีลำตัวมักมีสีดำหรือสีน้ำตาลเทาหรือสีเทา
มีพฤติกรรมอาศัยอยู่รวมกันเป็นฝูง หากินตามพื้นท้องน้ำ อาหารได้แก่ ลูกปลาและลูกกุ้งขนาดเล็ก รวมทั้งสิ่งมีชีวิตหน้าดินเล็ก ๆ  ขนาดเล็กสุดเพียง 5 เซนติเมตร ใหญ่สุด คือ Mormyrops anguilloides  ที่มีขนาด 1.5 เมตร เป็นปลาที่มีความสามารถพิเศษคือ สามารถปล่อยกระแสไฟฟ้าอย่างอ่อน ๆ ได้ เพื่อช่วยในการนำทาง, หาอาหาร และติดต่อสื่อสารกันเองด้วยนอกจากประสาทสัมผัสที่บริเวณปากที่ยื่นยาวออกมา
ซึ่งนักวิทยาศาสตร์ได้ทำการศึกษาแล้วพบว่า ปลาในวงศ์นี้มีน้ำหนักของสมองเมื่อเทียบกับน้ำหนักตัวแล้วเทียบเท่ากับน้ำหนักสมองของมนุษย์เลยทีเดียว นับได้ว่าเป็นปลาที่มีความเฉลียวฉลาดมากทีเดียว
มีความสำคัญ คือ นิยมเลี้ยงเป็นปลาตู้สวยงามในหลายชนิด และใช้บริโภคเป็นอาหารพื้นเมืองในปลาที่มีขนาดใหญ่
==อ้างอิง==
Family Mormyridae - Elephantfishes 
==แหล่งข้อมูลอื่น==
อันดับปลาลิ้นกระดูก
ปลาแอฟริกา
ปลาตู้
ปลาน้ำจืด
ปลาไฟฟ้า
วงศ์ปลางวงช้าง
ปลาผีเสื้อ (น้ำจืด)

ปลาผีเสื้อ (อังกฤษ: Freshwater butterflyfish, African butterflyfish; ) เป็นปลาน้ำจืดขนาดเล็ก เป็นปลาเพียงชนิดเดียวในวงศ์ Pantodontidae ซึ่งอยู่ในอันดับปลาลิ้นกระดูก (Osteoglossiformes) อันเป็นอันดับเดียวกับปลาตะพัดหรือปลาอะโรวาน่า และปลาอะราไพม่าหรือปลาช่อนอเมซอน
ปลาผีเสื้อมีลักษณะ ปากกว้างเฉียงขึ้นด้านบน มีจุดเด่นคือ ครีบอกแผ่กว้างในแนวราบขนาดใหญ่ กินปลาขนาดเล็กรวมทั้งแมลงน้ำ และแพลงก์ตอนสัตว์ต่าง ๆ เป็นอาหาร มีความสามารถคือ กระโดดได้สูงและไกลมาก มีขนาดใหญ่เต็มที่ไม่เกิน 15 เซนติเมตร มักลอบตัวอยู่นิ่ง ๆ บริเวณผิวน้ำ
พบในทวีปแอฟริกา บริเวณทะเลสาบชาด และประเทศไนเจอร์, แคเมอรูน, ที่ลุ่มแม่น้ำคองโก เป็นต้น นิยมเลี้ยงเป็นปลาสวยงาม
== อ้างอิง ==
http://www.aquahobby.com/gallery/e_pantodon.php 
== แหล่งข้อมูลอื่น ==
รูปและข้อมูลปลาผีเสื้อ
ปลาแอฟริกา
อันดับปลาลิ้นกระดูก
ปลาตู้
ปลาน้ำจืด
ปลาชนิดเดียว
คฤหาสน์คลิฟเดิน

คฤหาสน์คลิฟเดิน (Cliveden, ออกเสียง: CLIV-d'n (ออกเสียง)) เป็นคฤหาสน์แบบสถาปัตยกรรมอิตาลีที่ตั้งอยู่ที่แทปโลว์ในมณฑลบักกิงแฮมเชอร์ในสหราชอาณาจักร ตัวสิ่งก่อสร้างตั้งอยู่บนผาสูง 200 ฟุตเหนือแม่น้ำเทมส์ เดิมเป็นที่พำนักของเอิร์ล ดยุคสองคน เจ้าชายแห่งเวลส์ และไวเคานท์แอสเตอร์ ปัจจุบันเป็นขององค์การเพื่อการอนุรักษ์สิ่งก่อสร้างที่มีความสำคัญและความสวยงามแห่งชาติ (National Trust for Places of Historic Interest or Natural Beauty) ที่ให้เช่าทำโรงแรมห้าดาวที่บริหารโดยกลุ่มโรงแรมฟอนเอสเส็น ระหว่างคริสต์ทศวรรษ 1970 มหาวิทยาลัยสแตนฟอร์ดใช้เป็นมหาวิทยาวิทยาลัยโพ้นทะเลในอังกฤษ ระหว่างคริสต์ทศวรรษ 1920 ถึง 1930 เป็นคฤหาสน์เป็นที่พบปะของกลุ่มที่เรียกตนเองว่า “กลุ่มคลิฟเดิน” ในคริสต์ทศวรรษ 1960 เป็นที่พบปะระหว่างจอห์น โพรฟูโมรัฐมนตรีกระทรวงต่างประเทศด้านสงครามและคริสตีน คีลเลอร์ ในเหตุการณ์ที่ต่อมาเรียกว่า “โพรฟูโมแอฟแฟร์” (Profumo Affair) ซึ่งนำความเสียหายและอับอายมาสู่รัฐบาลในขณะนั้น
“คลิฟเดิน” แปลว่า “หุบเขาท่ามกลางผา” ที่หมายถึงหุบเขาดีนที่ตัดผ่านบริเวณคฤหาสน์ทางด้านตะวันออกและด้านใต้ สวนและป่าโปร่งที่มีเนื้อที่ 375 เอเคอร์และบางส่วนของคฤหาสน์เฉพาะบางวันเปิดให้ประชาชนเข้าชมได้ ก่อนหน้าสิ่งก่อสร้างปัจจุบันก็มีสิ่งก่อสร้างอื่นมาก่อนสองหลังก่อนหน้านั้น สิ่งก่อสร้างแรกสร้างในปี ค.ศ. 1666 แต่ถูกเพลิงไหม้ไปใน ค.ศ. 1795 สิ่งก่อสร้างที่สองสร้างในปี ค.ศ. 1824 แต่ถูกเพลิงไหม้เช่นกันในปี ค.ศ. 1849 สิ่งก่อสร้างที่เห็นอยู่ในปัจจุบันสร้างในปี ค.ศ. 1851 โดยมีชาร์ลส์ แบร์รีเป็นสถาปนิก สร้างสำหรับจอร์จ ซัทเธอร์แลนด์-เลเวสัน-เกาเวอร์ ดยุคแห่งซัทเธอร์แลนด์ที่ 2
== อ้างอิง ==
Astor, Michael, Tribal Feeling, London,1963.
Coates, Tim, The Scandal of Christine Keeler and John Profumo: Lord Dennings Report 1967, London,2003.
Crathorne, James, Cliveden: The Place and the People, London, 1995.
Fox, James, The Langhorne Sisters, London, 1998.
Hayward, Allyson, Norah Lindsay: The Life and Art of a Garden Designer, London,2007.
Jackson-Stopps, Gervase, An English Arcadia, London, 1992.
Keeler, Christine, The Truth at Last: My Story, London, 2002.
Lacey, Steven, Gardens of the National Trust, London, 1994.
National Trust, The, Cliveden [Guide to], London, 1994.
Rose, Norman, The Cliveden Set: Portrait of an Exclusive Fraternity, London, 2000.
Sinclair, David, Dynasty: The Astors and their Times, London, 1983.
Stanford, Peter, Bronwen Astor: Her Life and Times'', London, 2001.
== ดูเพิ่ม ==
คฤหาสน์ภูมิฐาน
คฤหาสน์ชนบท
คฤหาสน์คุณค่าแห่งอังกฤษ
สถาปัตยกรรมพาลเลเดียน
== แหล่งข้อมูลอื่น ==
nationaltrust.org.uk  Cliveden information at the National Trust
Cliveden House Hotel
The Anglo-American Establishment: From Rhodes to Cliveden  by Carroll Quigley
== ระเบียงภาพ ==
ไฟล์:Cliveden, June 2005.JPG|มองจากสนาม
ไฟล์:Cliveden 03.jpg|มองจากอีกด้านหนึ่ง
ไฟล์:Cliveden - Tortoise Fountain.jpg|น้ำพุเต่าและทิวทัศน์ไปทางแม่น้ำเทมส์
ไฟล์:Fountainoflove.JPG|น้ำพุแห่งความรัก
ไฟล์:Bavin's Gulls on the River Thames at Cliveden Deep (Nancy).JPG|มองจากแม่น้ำเทมส์
คลิฟเดิน
คลิฟเดิน
สิ่งก่อสร้างในเทศมณฑลบักกิงแฮมเชอร์
สิ่งก่อสร้างแบบปัลลาดีโอ
สถาปัตยกรรมแบบอิตาลี
ทรัพย์สินขององค์การอนุรักษ์แห่งชาติ
สิ่งก่อสร้างภายใต้การพิทักษ์ระดับ 1
สิ่งก่อสร้างในคริสต์ทศวรรษ 1850
สิ่งก่อสร้างในคริสต์ศตวรรษที่ 19
คฤหาสน์มอนทาคิวต์

คฤหาสน์มอนทาคิวต์ (Montacute House) เป็นคฤหาสน์ชนบทที่ตั้งอยู่ที่หมู่บ้านมอนทาคิวต์ในซัมเมอร์เซต สหราชอาณาจักร คฤหาสน์มอนทาคิวต์ก่อสร้างราวปี ค.ศ. 1598 ด้วยหินแฮมให้แก่เซอร์เอดเวิร์ด เฟลิปส์ข้าราชสำนักในสมเด็จพระราชินีนาถเอลิซาเบทที่ 1 แห่งอังกฤษ โดยสันนิษฐานกันว่าวิลเลียม อาร์โนลด์เป็นสถาปนิก
"คฤหาสน์มอนทาคิวต์" เป็นสิ่งก่อสร้างที่อยู่ในรายชื่อสิ่งก่อสร้างภายใต้การพิทักษ์ เกรด 1 ปัจจุบันคฤหาสน์มีองค์การอนุรักษ์แห่งชาติเป็นผู้บริหาร องค์การพิทักษ์สิ่งก่อสร้างบรรยายว่าคฤหาสน์มอนทาคิวต์เป็น "สถาปัตยกรรมอันงดงามชิ้นหนึ่งของปลายสมัยเอลิซาเบท" ในปี ค.ศ. 2007 มีผู้เข้าชมทั้งสิ้น 111,070 คน
== อ้างอิง ==
== ดูเพิ่ม ==
คฤหาสน์ภูมิฐาน
คฤหาสน์ชนบท
คฤหาสน์คุณค่าแห่งอังกฤษ
== แหล่งข้อมูลอื่น ==
สิ่งก่อสร้างในคริสต์ทศวรรษ 1590
มอนทาคิวต์
ทรัพย์สินขององค์การอนุรักษ์แห่งชาติ
สถาปัตยกรรมเอลิซาเบธ
สถาปัตยกรรมทิวเดอร์
สิ่งก่อสร้างในเทศมณฑลซัมเมอร์เซต
ดูน (นวนิยาย)

ดูน (Dune) เป็นนิยายวิทยาศาสตร์โดยแฟรงค์ เฮอร์เบิร์ต ตีพิมพ์ครั้งแรกเมื่อ ค.ศ. 1965 จำหน่ายได้มากกว่า 12 ล้านเล่มทั่วโลก  ได้รับรางวัลเนบิวลาประจำปี ค.ศ. 1965
ดูนมีเนื้อหาเกี่ยวกับโลกอนาคต กล่าวถึงการดำรงอยู่ของมนุษย์ วิวัฒนาการ สังคมวิทยา นิเวศวิทยา โดยอ้างอิงถึงเรื่องศาสนา การเมือง และอำนาจ  ได้รับการยกย่องให้เป็นหนึ่งในสองวรรณกรรมวิทยาศาสตร์ที่ดีที่สุดในโลก เทียบเท่ากับ เดอะลอร์ดออฟเดอะริงส์ ของเจ. อาร์. อาร์. โทลคีน  (จากการสำรวจเมื่อปี 1975)
==เรื่องย่อ==
==นวนิยายต้นฉบับ==
แฟรงค์ เฮอร์เบิร์ต ได้เขียนนวนิยายชุด ดูน ไว้ 6 เล่ม รวมเรียกว่า "จักรวาลของดูน" (Dune universe) ประกอบด้วย
Dune (1965)
Dune Messiah (1969)
Children of Dune (1976)
God Emperor of Dune (1981)
Heretics of Dune (1984)
Chapterhouse Dune (1985)
นวนิยายฉบับภาษาไทย ตีพิมพ์เมื่อ พ.ศ. 2546 ใช้ชื่อว่า ดูน : ราชันย์พิภพทะเลทราย  ปัจจุบันมีออกมาถึงเล่มที่ 4 ตีพิมพ์โดนสำนักพิมพ์คุณพ่อ (ทุกเล่มพิมพ์เป็นปกแข็ง ยกเว้นเล่ม 2 ที่พิมพ์ปกอ่อนเพียงเล่มเดียว)
==นวนิยายภาคต่อ==
หลังการเสียชีวิตของแฟรงค์ เฮอร์เบิร์ตในปี ค.ศ. 1986 บุตรชายของเขาชื่อไบรอัน เฮอร์เบิร์ต ได้ร่วมกับเควิน เจ. แอนเดอร์สัน เขียนนวนิยายไตรภาค ภาคต่อและภาคปฐมบทของดูน ประกอบด้วย
Prelude to Dune ไตรภาคปฐมบท ประกอบด้วย
Dune: House Atreides (1999)
Dune: House Harkonnen (2000)
Dune: House Corrino (2001)
Legends of Dune ไตรภาคก่อน มีเนื้อหาก่อนจาก Dune ประกอบด้วย
Dune: The Butlerian Jihad (2002)
Dune: The Machine Crusade (2003)
Dune: The Battle of Corrin (2004)
ภาคต่อ มีเนื้อหาต่อจาก Chapterhouse Dune ประกอบด้วย
Hunters of Dune (2006)
Sandworms of Dune (2007)
Heroes of Dune เป็นนวนิยายจตุรภาคต่อ ที่มีแผนจะตีพิมพ์ในอนาคต ประกอบด้วย
Paul of Dune (2008)
The Winds of Dune (เดิมใช้ชื่อว่า Jessica of Dune)
The Throne of Dune และได้รับการจัดอันดับเป็นภาพยนตร์ยอดแย่แห่งปี 1984 
ในปี 2000 ดูนถูกสร้างเป็นมินิซีรีส์จำนวน 3 ตอน ฉายทางโทรทัศน์ ใช้ชื่อว่า Frank Herbert's Dune และภาคต่ออีก 3 ตอน ชื่อ Frank Herbert's Children of Dune ฉายในปี 2003
ในปี 2008 พาราเมาท์พิคเจอร์ได้ประกาศสร้างภาพยนตร์ กำกับโดยปีเตอร์ เบิร์ก 
==อ้างอิง==
==แหล่งข้อมูลอื่น==
Official website for Dune and its sequels
"Dune Genesis" by Frank Herbert  ~ Originally published in นิตยสาร Omni ฉบับ กรกฎาคม 1980
DuneAudio.com - The Official Dune Audiobook Site  ~ news and contests for Dune audiobooks
บันเทิงคดีแนววิทยาศาสตร์
ดูน

ดูน (dune) หรือ ภูเขาทราย เป็นภูเขาที่เกิดจากการสะสมของทราย  อาจหมายถึง
ดูน (นวนิยาย) นวนิยายวิทยาศาสตร์ของแฟรงค์ เฮอร์เบิร์ต
ดูน (ภาพยนตร์) ภาพยนตร์ปี 1984 โดยดิโน เดอ ลอเรนติส กำกับโดยเดวิด ลินช์
ดูน (ภาพยนตร์ พ.ศ. 2564) กำกับโดยเดอนี วีลเนิฟว์
ดูน (ภาพยนตร์ซีรีส์) ซีรีส์จำนวน 3 ตอนจบ ในปี 2000
ดูน (รัฐไอโอวา) (Doon) ชื่อเมืองในรัฐไอโอวา สหรัฐอเมริกา
วิล เฟอร์เรล

จอห์น วิลเลียม วิล เฟอร์เรล (John William "Will" Ferrell) เกิดเมื่อวันที่ 16 กรกฎาคม ค.ศ. 1967 เป็นนักแสดงตลก นักแสดง ผู้ให้เสียงและนักเขียน ชาวอเมริกัน เขาเป็นที่รู้จักครั้งแรกในฐานะหนึ่งในสมาชิกรายการ Saturday Night Live หลังจากนั้นเขาประสบความสำเร็จบนจอภาพยนตร์ แสดงในหนังตลกอย่าง A Night at the Roxbury (1998), Old School, Elf (ทั้งสองเรื่องปี 2003), Anchorman (2004), Kicking & Screaming (2005), Talladega Nights, Stranger than Fiction (ทั้งสองเรื่องปี 2006), Blades of Glory (2007), Semi-Pro, Step Brothers (ทั้งสองเรื่องปี 2008), และ Land of the Lost (2009)
เขายังถือเป็นหนึ่งในแฟรตแพ็ก กลุ่มผู้นำนักแสดงที่เกิดขึ้นในช่วงปลายทศวรรษ 1990 รวมถึงยุค 2000 โดยรวมถึงดาราอื่นอย่าง เบน สติลเลอร์, สตีฟ คาร์เรล, แจ็ก แบล็ก, วินซ์ วอห์น, และสองพี่น้อง โอเวน และลูค วิลสัน
==ผลงานด้านการแสดง==
==อ้างอิง==
==แหล่งข้อมูลอื่น==
Will Ferrell page on Funny Or Die 
นักแสดงอเมริกัน
ชาวอเมริกันเชื้อสายไอริช‎
ผู้อำนวยการสร้างรายการโทรทัศน์ชาวอเมริกัน
นักแสดงตลกอเมริกัน
นักเขียนบทชาวอเมริกัน
นักเขียนบทโทรทัศน์ชาวอเมริกัน
บุคคลจากรัฐแคลิฟอร์เนีย
UC

UC อาจหมายถึง
มหาวิทยาลัยแคลิฟอร์เนีย (University of California)
มหาวิทยาลัยซินซินแนติ (University of Cincinnati)
ริงโก สตาร์

เซอร์ ริชาร์ด สตาร์คีย์ จูเนียร์ (Sir Richard Starkey, Jr.; เกิด: 7 กรกฎาคม ค.ศ. 1940) หรือมีชื่อที่เป็นที่รู้จักคือ ริงโก สตาร์ (Ringo Starr) เป็นนักดนตรี นักร้อง-นักแต่งเพลง นักพากย์และนักแสดงชาวอังกฤษ เป็นที่รู้จักที่สุดในฐานะมือกลองวงเดอะบีทเทิลส์ สตาร์เป็นคนสุดท้ายที่เข้ามาร่วมวงเดอะบีทเทิลส์ แทนที่ พีต เบสต์ เขาเป็นสมาชิกที่แก่ที่สุดอันดับสองของวง รองถัดจากสจ๊วต ซัตคลิฟฟ์
สตาร์เป็นมือกลองใหักับวงเดอะบีทเทิลส์ แต่ก็ประสบความสำเร็จในการเป็นนักแต่งเพลงให้กับวง อย่างเช่น "Don't Pass Me By" และ "Octopus's Garden" และยังได้ร้องนำในเพลงอย่างเช่น "Yellow Submarine", "With a Little Help from My Friends", "What Goes On", "I Wanna Be Your Man", "Boys", "Act Naturally", "Honey Don't" และ "Good Night" รวมถึงประสบความสำเร็จในฐานะศิลปินเดี่ยว กับเพลงดังอย่าง "It Don't Come Easy", "Photograph" และ "You're Sixteen" นอกจากนี้สตาร์ยังร่วมพากย์ในรายการ Thomas and Friends ระหว่างปี 1984 -1986
== อ้างอิง ==
นักร้องอังกฤษ
นักดนตรีชาวอังกฤษ
นักตีกลอง
ศิลปินสังกัดพาร์โลโฟน
ศิลปินสังกัดแคปิตอลเรเคิดส์
ศิลปินสังกัดแอตแลนติกเรเคิดส์
ศิลปินสังกัดเมอร์คิวรีเรเคิดส์
นักร้องเสียงแบริโทน
บุคคลจากลิเวอร์พูล
ชาวอังกฤษในสหรัฐ
ผู้ได้รับเครื่องราชอิสริยาภรณ์เอ็มบีอี‎
เซอร์
เดอะไวต์สไตรปส์

เดอะไวต์สไตรปส์ (The White Stripes) เป็นวงร็อกคู่สามี-ภรรยาสัญชาติอเมริกัน ก่อตั้งขึ้นในปี 1997 ในดีทรอยต์ รัฐมิชิแกน ประกอบด้วย แจ็ก ไวต์ ซึ่งทำหน้าที่ร้องนำ เล่นกีตาร์ และเครื่องดนตรีอื่น และเม็ก ไวต์ มือกลอง เพอร์คัชชัน และร้องในบางครั้ง
หลังจากออกซิงเกิลหลายซิงเกิลและอัลบั้ม 3 ชุด ภายใต้ค่ายเพลงใต้ดินอิสระ เดอะไวต์สไตรปส์ก็เริ่มโดดเด่นขึ้นมาในปี 2002 ในส่วนหนึ่งของกระแสเพลงฟื้นฟูการาจร็อก อัลบั้ม White Blood Cells และ Elephant ประสบความสำเร็จเป็นอย่างดี ทำให้เป็นที่รู้จักกว้างขวางในสื่อทั้งในสหรัฐอเมริกาเองและในสหราชอาณาจักร และโดยเฉพาะอย่างยิ่งในซิงเกิล "Seven Nation Army" ที่กล่าวได้ว่าเป็นซิงเกิลที่ทำให้ไวต์สไตรปส์มีชื่อเสียงขึ้นมา เพลงได้ถูกนำไปใช้ในการแข่งขันฟุตบอล รวมถึงการประท้วงทางการเมืองในยุโรปหลายครั้ง
สมาชิกทั้ง 2 ทำเพลงด้วยตัวเองทั้งหมด ทั้งการเขียนเพลงและบันทึกเสียง แม้กระทั่งคอนเสิร์ตที่เล่นสดแค่ 2 คน ไม่มีนักดนตรีอื่นเพิ่มเติม ซึ่งพวกเขาได้ใช้เครื่องดนตรีที่จำกัดให้คุ้มค่าที่สุด โดยเฉพาะยิ่งในซิงเกิล "Seven Nation Army" ที่เสียงดูเหมือนใช้กีตาร์เบส แต่แท้จริงแล้วแจ็ก ไวต์ ได้ปรับเสียงให้กีตาร์ไฟฟ้าเล่นได้แบบ "เซมิ-อะคูสติก" (Semi-acoustic) ดนตรีของพวกเขาได้รับอิทธิพลผสมผสานระหว่างแนวพังก์และบลูส์ การแต่งเพลงที่เรียบเรียง แสดงอย่างง่ายๆ ดิบๆ และทั้งคู่ยังเป็นที่สะดุดตาในเรื่องของแฟชั่น ด้วยสีง่ายๆ มาประกอบโดยเฉพาะอย่างยิ่งคือ สีแดง สีขาว และสีดำ
เดอะไวต์สไตรปส์ มีผลงานสตูดิโออัลบั้ม 6 ชุด, อีพี 2 ชุด ,อัลบั้มมิวสิกวิดีโอ 1 ชุด, ซิงเกิล 26 ชุดและมิวสิกวิดีโอ 24 เพลง วงมียอดขายโดยประมาณที่ 12 ล้านชุดทั่วโลก โดยมียอดขาย 2 ล้านชุดเฉพาะในสหรัฐอเมริกา 3 อัลบั้มของพวกเขา ยังได้รับรางวัลแกรมมี่ในสาขาอัลบั้มอัลเทอร์เนทีฟยอดเยี่ยมอีกด้วย
หลังจากที่อยู่ในช่วงพักวง และงานสตูดิโออัลบั้มร่วม 3 ปี ล่าสุด แจ็ก ไวต์ และ เม็ก ไวต์ ตัดสินใจประกาศแยกวง "เดอะไวต์สไตรปส์" อย่างเป็นทางการ เมื่อวันที่ 2 กุมภาพันธ์ 2011
== ผลงานเพลง ==
=== สตูดิโออัลบั้ม ===
The White Stripes (1999)
De Stijl (2000)
White Blood Cells (2001)
Elephant (2003)
Get Behind Me Satan (2005)
Icky Thump (2007)
== อ้างอิง ==
== แหล่งข้อมูลอื่น ==
Official site
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2540
เบ็ก

เบ็ก แฮนเซน (Beck Hansen) หรือชื่อเกิดว่า เบ็ก เดวิด แคมป์เบล (Bek David Campbell) เกิดเมื่อวันที่ 8 กรกฎาคม ค.ศ. 1970 เป็นนักดนตรี นักร้อง-นักแต่งเพลง ชาวอเมริกัน เป็นที่รู้จักในชื่อ เบ็ก (Beck)  กับแนวเพลงศิลปะป็อปอาร์ต, เนื้อเพลงเสียดสี และการเรียบเรียงแบบโพสต์โมเดิร์น ร่วมกับเพลงแซมเพิล, ดรัมแมชชีน, การแสดงสดด้วยเครื่องดนตรีและเสียงเอฟเฟกต์ เบ็กได้รับเสียงวิจารณ์เกี่ยวกับแนวเพลง ท่ามกลางเสียงที่กล่าวว่าสร้างสรรค์ที่สุดและเป็นนักดนตรีที่แปลกแห่งทศวรรษ 1990 และเพลงอัลเทอร์เนทีฟร็อกในยุค 2000
เขาประสบความสำเร็จในวงการเพลงใต้ดินกับผลงานในช่วงแรก กับแนวเพลงและเนื้อร้องแบบทดลอง เขาเป็นที่รู้จักมากขึ้นกับซิงเกิล "Loser" เพลงฮิตในปี 1994
อัลบั้มที่ประสบความสำเร็จของเบ็ก 2 ชุดทั้งความนิยม และเสียงวิจารณ์ คือผลงานชุด Odelay (1996) และ Sea Change (2002) อัลบั้มชุด Odelay ได้รับรางวัลอัลบั้มแห่งปีของนิตยสารโรลลิงสโตน รวมถึงจากนิตยสารฝั่งอังกฤษ เอ็นเอ็มอีและโมโจ  อัลบั้ม Odelay ได้รับการเสนอชื่อเข้าชิงรางวัลแกรมมี่ในสาขาอัลบั้มแห่งปี
== ผลงาน ==
=== อัลบั้มกับค่ายใหญ่ ===
Mellow Gold (1994)
Odelay (1996)
Mutations (1998)
Midnite Vultures (1999)
Sea Change (2002)
Guero (2005)
The Information (2006)
Modern Guilt (2008)
Morning Phase (2014)
Colors (2017)
Hyperspace (2019)
== อ้างอิง ==
นักร้องอเมริกัน
บุคคลที่นับถือลัทธิไซแอนโทโลจี
ผู้ที่ได้รับรางวัลแกรมมี
ผู้กำกับมิวสิกวิดีโอชาวอเมริกัน
บุคคลจากลอสแอนเจลิส
นักดนตรีออลเทอร์นาทิฟร็อกชาวอเมริกัน
อา-ฮา

อา-ฮา (A-ha; มักจะมีสไตล์เป็น a-ha; ) เป็นวงดนตรีนิวเวฟของประเทศนอร์เวย์ ก่อตั้งในในออสโล ก่อตั้งโดยพอล วาคตาร-ซาวอย (Paul Waaktaar-Savoy) (กีตาร์) แมกเน ฟุรุฮอลเมน (Magne Furuholmen) (คีย์บอร์ด กีตาร์ และขับร้อง) และมอร์เตน ฮาร์เคท (Morten Harket) (ขับร้อง) วงนี้มีชื่อเสียงโด่งดังในช่วงกลางทศวรรษ 1980
อา-ฮา ประสบความสำเร็จกับผลงานอัลบั้มเปิดตัวและซิงเกิ้ลในปี 1985 ฮันติงไฮแอนด์โลว (Hunting High and Low) ขึ้นชาร์ตบิลบอร์ดสูงสุดอันดับ 15 และมีซิงเกิ้ลอันดับ 1 ในระดับนานาชาติกับเพลง "เทกออนมี" ("Take on Me") และยังได้รับการเสนอชื่อเข้าชิงรางวัลแกรมมี่ในสาขาศิลปินหน้าใหม่ยอดเยี่ยม และอัลบั้มนี้ถือเป็นอัลบั้มที่ขายดีที่สุดในปี 1986 ในปี 1994 พวกเขาแยกวงกัน ในปีนั้นเองพวกเขามียอดขายอัลบั้มถึง 20 ล้านอัลบั้มทั่วโลก หลังจากนั้นเขาแสดงในงานคอนเสิร์ตแจกรางวัลโนเบล ปี 1998
วงกลับมาทำผลงานเพลงอีกครั้งกับอัลบั้มในปี 2002 ชุด Minor Earth Major Sky พวกเขาออกทัวร์อีกครั้ง และในปี 2000 นี้เขามียอดขายอัลบั้มกว่า 36 ล้านชุดทั่วโลก และยอดขายซิงเกิ้ลกว่า 2 ล้านชุด ในปี 2002 พวกเขาออกผลงานสตูดิโออัลบั้มชุดที่ 7 ชื่อ Lifelines. Analogue และถือเป็นอัลบั้มที่ประสบความสำเร็จที่สุดในสหราชอาณาจักรถัดจากชุด East of the Sun, West of the Moon และยังได้รับรางวัลแผ่นเสียงเงิน พวกเขาออกผลงานสตูดิโออัลบั้มชุดที่ 9 ชุด Foot of the Mountain ในวันที่ 19 มิถุนายน ค.ศ. 2009
== อ้างอิง ==
กลุ่มดนตรีสัญชาตินอร์เวย์
ศิลปินสังกัดโพลีดอร์เรเคิดส์
ศิลปินสังกัดวอร์เนอร์บราเธอร์สเรเคิดส์
กลุ่มดนตรีที่ก่อตั้งในปี พ.ศ. 2525
กลุ่มดนตรีจากออสโล
วงกลุ่มสาม
ฮิเดอากิ โซราจิ

 เป็นนามปากกาของนักเขียนการ์ตูนชาวญี่ปุ่นที่มีชื่อเสียงจากผลงานหนังสือการ์ตูนกินทามะ ซึ่งเขียนตั้งแต่วันที่ 8 ธันวาคม 2546  หนังสือการ์ตูนกินทามะมียอดขาย 50 ล้านเล่มในญี่ปุ่น ณ เดือนพฤษภาคม พ.ศ. 2559 
==ประวัติ==
โซราจิเริ่มสนใจการ์ตูนในวัยเด็ก อย่างไรก็ตามระหว่างที่เรียนชั้นประถมศึกษาปีที่ 4 โซราจิได้แสดงผลงานการ์ตูนให้กับพ่อของเขาซึ่งก็หัวเราะเยาะเขาทันที หลังจากนั้นเขาก็ละทิ้งความฝันที่จะเป็นนักเขียนการ์ตูน หลังจากจบการศึกษาจากวิทยาลัยเขาไม่สามารถหางานทำและเริ่มวาดการ์ตูนอีกครั้งเพื่อหารายได้ เขาสามารถอยู่ได้จากผลงานการ์ตูนเรื่องแรกชื่อ Dandelion ซึ่งภายหลังได้ตีพิมพ์รวมอยู่ในหนังสือการ์ตูนกินทามะเล่มแรก โดยโซราจิเรียกการ์ตูนเรื่องนี้ว่าเป็นผลงานอย่างเป็นทางการครั้งแรกของเขา เมื่อเริ่มต้นการเขียนการ์ตูนเรื่องยาว การ์ตูนกลับไม่เป็นที่นิยมและเสี่ยงต่อการถูกตัดจบ แม้ว่าโซราจิจะพอใจกับหนังสือการ์ตูนรวมเล่มฉบับแรกที่ขายได้ทั้งหมด แต่หลังจากนั้นเขาก็รู้ว่าสำนักพิมพ์ชูเอฉะกังวลเรื่องยอดขายจึงตีพิมพ์เป็นจำนวนน้อย เพื่อเพิ่มความนิยมผู้เขียนแนะนำกลุ่มตัวละครใหม่คือกลุ่มชินเซ็นงุมิ ที่รู้สึกว่าน่าจดจำกับผู้ช่วยของเขา  โซราจิมีความหวังเล็กน้อยเกี่ยวกับความนิยมของการ์ตูน โดยเขาสังเกตเห็นว่าหลายคนเคยบอกว่าการ์ตูนไม่น่าจะได้ตีพิมพ์เป็นฉบับรวมเล่มเกิน 2 เล่ม อย่างไรก็ตามเมื่อหนังสือการ์ตูนเล่มที่สามวางจำหน่าย โซราจิพบว่าเขาไม่มี "วัตถุดิบสดใหม่ที่จะใช้"  ในช่วงปีแรกของซีรีส์ โซราจิเชื่อว่าที่มาของความนิยมของกินทามะส่วนหนึ่งเกี่ยวข้องกับละครชินเซ็นงุมิ ในขณะที่ละครออกอากาศในช่วงปีแรกของซีรีส์เมื่อการ์ตูนส่วนใหญ่เป็นเรื่องสั้นที่สร้างตัวละครและโลก เขารู้สึกไม่สบายใจที่จะทำสิ่งต่าง ๆ ที่เกี่ยวข้องกับละคร ในปีที่สองและต่อ ๆ ไปเขาเริ่มกล้าที่จะสร้างเรื่องราวและแนวความคิดของตัวเองมากขึ้น สร้างเส้นเรื่องที่ยาวขึ้นซึ่งรวมถึงเพื่มความดราม่ามากขึ้นในขณะที่ยังคงรักษาอารมณ์ขันและการเสียดสีของญี่ปุ่นในยุคปัจจุบัน แม้ว่าโซราจิได้วางแผนที่จะจบซีรีส์แล้ว แต่เขาก็ไม่แน่ใจว่ามังงะจะไปถึงจุดนั้นเนื่องจากตัวละครที่ต้องการการพัฒนาที่จะทำตัวเหมือนที่เขาต้องการ
เค็นตะ ชิโนฮาระ (ผู้เขียนการ์ตูนเรื่อง สเก็ต ดานซ์) เคยเป็นผู้ช่วยของเขา  เช่นเดียวกับโยอิจิ อามาโนะ (ผู้เขียนการ์ตูนเรื่อง AKABOSHI ตำนาน 108 วีรบุรุษ ) กินทามะและสเก็ตดานซ์มีบทผสานเรื่องกันในโชเน็งจัมป์รายสัปดาห์ ในเรื่องกินทามะตอนที่ 349 และในเรื่องสเก็ต ดานซ์ ตอนที่ 180 ซึ่งเป็น 349
โซราจิปรากฏตัวทั้งในหนังสือการ์ตูนและอนิเมะของกินทามะหลายครั้งในฐานะลิง
== ผลงาน ==
กินทามะ -- การ์ตูนเรื่องยาว (พ.ศ. 2546-2562)
กินทามะ ปี 3 ห้อง Z ครูซ่ากินปาจิ -- ไลท์โนเวล (พ.ศ. 2549-ปัจจุบัน) รับผิดชอบวาดภาพประกอบ (ไลท์โนเวลเขียนเรื่องโดยโทโมฮิโตะ โอซากิ)
แดนดิไลออน  -- การ์ตูนสั้นจบในตอน ตีพิมพ์ร่วมในหนังสือการ์ตูนกินทามะ เล่ม 1
ชิโร่คุโร่ -- การ์ตูนสั้นจบในตอน ตีพิมพ์ร่วมในหนังสือการ์ตูนกินทามะ เล่ม 2
13 -- การ์ตูนสั้นจบในตอน (พ.ศ. 2551) ตีพิมพ์ร่วมในหนังสือการ์ตูนกินทามะ เล่ม 24
บังคาระซังมาแล้ว!! -- การ์ตูนสั้นจบในตอน (พ.ศ. 2553)  ตีพิมพ์ร่วมในหนังสือการ์ตูนกินทามะ เล่ม 38
ซามูไรเดอร์ -- หยุดงานในขั้นร่างภาพ
== อ้างอิง ==
== แหล่งข้อมูลอื่น ==
นักวาดการ์ตูนญี่ปุ่น
กินทามะ
บุคคลจากกิ่งจังหวัดโซราจิ
คอริน ไบลีย์ เร

คอริน ไบลีย์ เร (Corinne Bailey Rae) เกิดเมื่อวันที่ 26 กุมภาพันธ์ ค.ศ. 1979 เป็นนักร้อง-นักแต่งเพลงชาวอังกฤษ และยังเป็นนักกีตาร์ มีผลงานอัลบั้มชุดเปิดตัว Corinne Bailey Rae ในเดือนกุมภาพันธ์ ค.ศ. 2006 ไบลีย์ เรขึ้นแท่นอันดับหนึ่งในฐานะศิลปินหน้าใหม่ประจำปี ค.ศ. 2006 ในการสำรวจจากบีบีซี โดยเหล่านักวิจารณ์เพลงจาก Sound of 2006 และเธอยังเป็นศิลปินหญิงลำดับที่สี่ในประวัติศาสตร์ของวงการเพลงสหราชอาณาจักร หลังการปล่อยอัลบั้มชุดแรกเธอก็ขึ้นแท่นอันดับหนึ่ง  ค.ศ. 2007 ไบลีย์ เรยังได้รับการเสนอชื่อเข้าชิงถึงสามครั้งในรางวัลแกรมมี่ และถูกเสนอชื่อสามครั้งในบริตอะวอดส์ และได้รางวัลโมโบอะวอร์ดถึงสองครั้ง ค.ศ. 2008 เธอได้รางวัลแกรมมี่สำหรับอัลบั้มแห่งปี จากการร่วมทำงานกับเฮอร์บี แฮนค็อก ในอัลบั้ม Rivers : The Joni Letters
เรแต่งงานกับนักดนตรีเจสัน เรในปี ค.ศ. 2001 จนกระทั่งเขาเสียชีวิตในปี ค.ศ. 2008 ต่อมาในปี ค.ศ. 2013 เรแต่งงานกับสตีฟ บราวน์ ศิลปินแจ๊ส ทั้งคู่มีบุตรสาวด้วยกัน 2 คน
== สตูดิโออัลบั้ม ==
2006: Corinne Bailey Rae
2010: The Sea
2016: The Heart Speaks in Whispers
== อ้างอิง ==
นักร้องอังกฤษ
ศิลปินสังกัดแคปิตอลเรเคิดส์
บุคคลจากลีดส์
รายชื่อพืชที่สะสมโลหะได้ดี

ต่อไปนี้เป็นรายชื่อพืชที่สะสมโลหะหนักบางชนิดได้ดี (hyperaccumulators) ในตารางแสดงพืชที่สามารถสะสมโลหะดังนี้ Al, Ag, As, Be, Cr, Cu, Mn, Hg, Mo, Pb,  Se, Zn ได้ดี
== อ้างอิง ==
พืชสะสมโลหะหนัก
สรีรวิทยาของพืช
การบำบัดสารมลพิษทางชีวภาพ
เจมส์ เอิร์ล โจนส์

เจมส์ เอิร์ล โจนส์ (James Earl Jones) (17 มกราคม ค.ศ. 1931 -)  เป็นนักแสดงชาวอเมริกัน มีผลงานทั้งการแสดงภาพยนตร์และละครเวทีมากว่า 50 ปี เป็นที่รู้จักจากเสียงเบสทุ้มต่ำเป็นเอกลักษณ์ โดยเฉพาะบทบาทการเป็นผู้พากย์เสียงดาร์ธ เวเดอร์ในสตาร์ วอร์ส 
เจมส์ เอิร์ล โจนส์เป็นชาวแอฟริกันอเมริกัน มีเชื้อสายไอริชและอินเดียนแดง มีผลงานแสดงภาพยนตร์ครั้งแรกในปี ค.ศ. 1964 จากภาพยนตร์ของสแตนลีย์ คูบริกเรื่อง  How I Learned to Stop Worrying and Love the Bomb
เจมส์ เอิร์ล โจนส์ได้รับการเสนอชื่อเข้าชิงรางวัลออสการ์ในฐานะนักแสดงนำ เมื่อ ค.ศ. 1971 จากบทบาทในเรื่อง The Great White Hope เป็นนักแสดงผิวสีคนที่สองที่ได้รับการเสนอชื่อ ต่อจาก ซิดนีย์ ปอยเตียร์ จากเรื่อง The Defiant Ones (ค.ศ. 1958) และ Lilies of the Field (ค.ศ. 1963)
== อ้างอิง ==
== แหล่งข้อมูลอื่น ==
นักแสดงอเมริกัน
ชาวอเมริกันเชื้อสายแอฟริกา
ชาวอเมริกันเชื้อสายชนพื้นเมืองอเมริกัน
ชาวอเมริกันเชื้อสายไอริช‎
ผู้ที่ได้รับรางวัลแกรมมี
บุคคลจากรัฐมิสซิสซิปปี